**פ.ק. סולבאצקו 1** (בצ'כית: **1. FC Slovácko**) הוא מועדון כדורגל מהעיר אוהרסקה הרדישטה, צ'כיה. המועדון הוקם בשנת 1927 בשם **ס.ק. סטארה מסטו** (בצ'כית: **SK Staré Město**) וב-1 ביולי 2000 התמזג עם המועדון **פ.ק. סלובאצקה סלביה אוהרסקה הרדישטה** (בצ'כית: **FC Slovácká Slavia Uherské Hradiště***)* ונקרא בשם **פ.ק. סינוט 1**. (בצ'כית **: 1.** **FC Synot**) עד שבשנת 2004 שונה שם המועדון לשמו הנוכחי. המועדון משחק בליגת העל הצ'כית. ולו זכייה אחת בגביע הצ'כי. המועדון מארח את משחקיו באצטדיון מסטצקי פוטבאלובי המכיל 8,121 מקומות.

היסטוריה
--------

המועדון, שהוקם ב-1927 בשם **ס.ק. סטארה מסטו**, שיחק ברמות הנמוכות של הכדורגל הצ'כוסלובקי ואחר כך הצ'כי. במשך כמה עשורים עד שזכה באליפות של מחוז מוראביה-שלזיה בעונת 1996/1997 ועלה לליגה הצ'כית השנייה בכדורגל לקראת עונת 1997/1998 בליגה השנייה שיחק המועדון במשך 3 עונות כשאת עונת 1999/2000 הוא סיים עם זכייה באליפות הליגה השנייה מה שזיכה אותו בהעפלה לליגה הבכירה. בעקבות העלייה לליגה הבכירה התמזג המועדון עם המועדון **פ.ק. סלובאצקה סלביה אוהרסקה הרדישטה,** ושינה את שמו **לפ.ק. סינוט 1.**

בשלוש העונות הראשונות בליגה הבכירה סיים המועדון בחלק התחתון של הטבלה, אך בעונתו הרביעית עונת 2003/2004 חל שיפור ניכר בביצועיו של המועדון והוא סיים את העונה במקום ה-5. בקיץ 2004 המועדון שינה את שמו באופן רשמי לשמו הנוכחי **פ.ק. סולבאצקו 1.**  בעונה לאחר מכן עונת 2004/2005 שוב סיים המועדון בתחתית הטבלה, אך הצליח להעפיל לראשונה לגמר הגביע הצ'כי שם הפסיד 1–2 לבאניק אוסטרבה. בסך הכל שיחק המועדון 7 עונות בליגה הבכירה עד שאת עונת 2006/2007 סיים במקום האחרון בליגה וירד לליגת המשנה.  המועדון שיחק שנתיים בליגה השנייה, כשבסיום עונת 2008/2009 עלה לליגה הבכירה אף על פי שסיים במקום העשירי, לאחר שהמועדון פ.ק. צ'אסלב שסיים במקום השני באותה עונה, מכר לסלובאצקו את הרישיון שלו לליגה הבכירה. באותה עונה, המועדון הגיע לגמר הגביע הצ'כי בפעם השנייה בתולדותיו, אך גם הפעם לא זכה בגביע לאחר שהפסיד לפ.ק. טפליצה. החל מעונת 2009/2010 שיחק המועדון בליגה הבכירה וסיים במרכז או בתחתית הטבלה כשהשיא היה המקום ה-6 בעונת 2013/2014, כך במשך 11 עונות. בעונת 2020/2021 חל שיפור ביכולתו של המועדון כשהצליח לסיים במקום ה-4 בליגה, שזיכה אותו בכרטיס לשלב המוקדמות השני בקונפרנס ליג בעונת 2021/2022, שם הפסיד בפנדלים ללוקמוטיב פלובדיב מבולגריה לאחר שכל קבוצה ניצחה בתוצאה 1–0 בביתה. מגמת השיפור נמשכה גם בעונת 2021/2022 כשהמועדון סיים פעם נוספת במקום הרביעי בליגה, אך בנוסף זכה בגביע המקומי לראשונה בתולדותיו לאחר שניצח בגמר את ספרטה פראג בתוצאה 3–1, והעפיל לשלב המוקדמות בליגה האירופית, בעונת 2022/2023. בשלב המוקדמות פגשה סלובאצקו את פנרבחצ'ה מטורקיה הפסידה לה בתוצאה 0–3 בחוץ וסיממה איתה בתיקו 1–1 בבית בגומלין שלא הספיק לה להעפלה לשלב הפלייאוף בליגה האירופית, והיא נשרה לשלב הפלייאוף בקונפרנס ליג.

תארים
-----

**הגביע צ'כי**

* **זכייה:** 2021/2022
	+ **סגנות:** 2004/2005, 2008/2009

**ליגה צ'כית שנייה**

* **אלופה:** 1999/2000

תוצאות במסגרת האירופית
----------------------

### תוצאות

בכל התוצאות (בית וחוץ) מספר השערים של סלובאצקו מוצג ראשון.

| עונה | תחרות | סיבוב | מועדון | בית | חוץ | תוצאה |
| --- | --- | --- | --- | --- | --- | --- |
| 2002 | גביע האינטרטוטו | סיבוב המוקדמות הראשון | מולדובהמולדובה טירספול | 4–0 | 0–0 | **4–0** |
| סיבוב המוקדמות השני | שוודיהשוודיה הלסינגבורג | 4–0 | 0–2 | **4–2** |
| סיבוב המוקדמות השלישי | צרפתצרפת סושו | 0–3 | 0–0 | **0–3** |
| 2021/2022 | הקונפרנס ליג | סיבוב המוקדמות השני | בולגריהבולגריה לוקומוטיב פלובדיב | 1–0 | 0–1 | **1–1 (2–3 בפנדלים)** |
| 2022/2023 | הליגה האירופית | סיבוב המוקדמות | טורקיהטורקיה פנרבחצ'ה | 1–1 | 0–3 | **1–4** |
| הקונפרנס ליג | פלייאוף | שוודיהשוודיה א.י.ק סולנה | 3–0 | 1–0 | **4–0** |
| שלב הבתים | סרביהסרביה פרטיזן בלגרד | 3–3 |  |  |
| צרפתצרפת ניס | 0–1 | 2–1 |
| גרמניהגרמניה פ.צ. קלן |  | 2–4 |

### סיכום

מעודכן ל-13 באוקטובר 2022

| תחרות | משחקים | ניצחונות | תיקו | הפסדים | זכות | חובה | הפרש |
| --- | --- | --- | --- | --- | --- | --- | --- |
| גביע האינטרטוטו | 6 | 2 | 2 | 2 | 8 | 5 | 3+ |
| הליגה האירופית | 2 | 0 | 1 | 1 | 1 | 4 | 3– |
| הקונפרנס ליג | 8 | 4 | 1 | 3 | 12 | 10 | 2+ |
| **סך הכל** | 16 | 6 | 4 | 6 | 21 | 19 | 2+ |

קישורים חיצוניים
----------------

ויקישיתוף מדיה וקבצים בנושא **פ.ק. סלובאצקו 1** בוויקישיתוף
* אתר האינטרנט הרשמי של פ.ק. סלובאצקו 1 (בצ'כית)
* פ.ק. סלובאצקו 1, ברשת החברתית פייסבוק

* פ.ק. סלובאצקו 1, ברשת החברתית טוויטר

* פ.ק. סלובאצקו 1, ברשת החברתית אינסטגרם

* פ.ק. סלובאצקו 1, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. 1 2  Jeřábek, Luboš (2007). *Český a československý fotbal – lexikon osobností a klubů* (בצ׳כית). Prague, Czech Republic: Grada Publishing. p. 184. ISBN 978-80-247-1656-5.
2. ↑  "Czech Republic 1996/97". *RSSSF*. נבדק ב-28 בפברואר 2013. `{{cite news}}`:  (עזרה)
3. ↑  "Fotbalisté Synotu postupují do první ligy". *idnes.cz* (בצ׳כית). Mladá fronta DNES. 6 במאי 2000. נבדק ב-19 בינואר 2013. `{{cite news}}`:  (עזרה)
4. ↑  "Vazba Synot – Slovácko zůstává pevná". *idnes.cz* (בצ׳כית). Mladá fronta DNES. 9 ביולי 2004. נבדק ב-19 בינואר 2013. `{{cite news}}`:  (עזרה)
5. ↑  "Slovácko padá. Kam, to samo neví". *idnes.cz* (בצ׳כית). Mladá fronta DNES. 14 במאי 2007. נבדק ב-19 בינואר 2013. `{{cite news}}`:  (עזרה)
6. ↑  "Slovácko se vrací do ligy, koupilo postup od Čáslavi". *denik.cz* (בצ׳כית). 10 ביוני 2009. נבדק ב-31 במרץ 2012. `{{cite news}}`:  (עזרה)

| צ'כיהצ'כיה ליגת העל הצ'כית, עונת 2023/2024 |
| --- |
| 

|  |
| --- |
| באניק אוסטרבה • בוהמיאנס 1905 • דינמו צ'סקה בודייוביצה • הראדץ קראלובה • ויקטוריה פלזן • טפליצה • טריניטי זלין • יבלונץ  מלאדה בולסלאב • מ.פ.ק. קרבינה • סיגמה אולומואוץ • סלביה פראג • סלובאצקו • סלובן ליברץ • ספרטה פראג • פרדוביצה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: xx0206669
* VIAF: 6725154983554667860006
* WorldCat (עם VIAF): 6725154983554667860006

 |